|  |
| --- |
| **Budapest Főváros VII. kerület Erzsébetváros Önkormányzata**  **Molnár István önkormányzati képviselő** |

Iktatószám:

Napirendi pont: ….

Előterjesztve:

**ELŐTERJESZTÉS**

**A Képviselő-testület** **2017. november 13-ai rendkívüli ülésére**

|  |  |
| --- | --- |
| **Tárgy:** | Budapest Főváros VII. kerület Erzsébetváros Önkormányzata Képviselő-testületének az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítása |

**Készítette:**

Molnár István  
képviselő

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Molnár István önkormányzati képviselő** |

**Tisztelt Képviselő-testület!**

Mivel Zugló jelentős, Erzsébetvárossal határos területén - Erzsébetvárosnál olcsóbb - fizetős övezet jött létre, már most jelentős autós többlet érkezett a kerületünkbe.

Különösen igaz ez a reggeli órákra, ugyanis Zuglóban már reggel 8 órától kell fizetni, nálunk fél kilencig ingyenes a parkolás. Ezért kezdeményezem, hogy rendeletünket úgy módosítsuk, miszerint Erzsébetváros teljes területén is 08 órától legyen fizetős a parkolás.

Hatásvizsgálat:

A jogalkotásról szóló 2010. évi CXXX. törvény 17. §-a értelmében a jogszabály előkészítője előzetes hatásvizsgálatot készít, amelyben feltárja a szabályozás várható következményeit. Ezen jogszabályi előírásnak eleget téve a rendeletmódosítással kapcsolatban az alábbi észrevételeket tesszük:

A rendelet-módosítás jelentős hatásai:

Társadalmi, gazdasági, költségvetési hatásai:

A módosító rendelkezéseknek jelentős társadalmi, gazdasági, költségvetési hatásai nincsenek.

Környezeti és egészségi hatások:

A rendelet módosítása nem jár környezeti és egészségi hatásokkal.

Adminisztratív terheket befolyásoló hatások:

A rendeletmódosításnak adminisztratív terheket befolyásoló hatásai nincsenek.

A rendeletmódosítás szükségessége, elmaradásának várható következményei:

A rendelet-módosításban foglaltak alkalmazásához szükséges személyi, szervezeti, tárgyi és pénzügyi feltételeket jelentősen nem érinti.

A fentieket figyelembe véve kérem a Tisztelt Képviselő-testületet az előterjesztést megtárgyalására és a rendelet-tervezet elfogadására.

Budapest, 2017. november 6.

Molnár István

önkormányzati képviselő