**Budapest Főváros VII. kerület Erzsébetvárosi Önkormányzat Képviselő-testületének**

**…/2017. (…….) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének a parkolóhely létesítési kötelezettség helyi szabályozásáról szóló 5/2004. (III. 1.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete Magyarország Alaptörvényének 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva a parkolóhely létesítési kötelezettség helyi szabályozásáról szóló 5/2004. (III. 1.) Önkormányzati rendelet (a továbbiakban: Ör.) módosításáról a következőket rendeli el:

**1**. §

Az Ör. 4. §-a következő (5) bekezdéssel egészül ki:

*„(5) Az Önkormányzat a megállapodások megkötését – összeghatár nélkül – a Pénzügyi és Kerületfejlesztési Bizottságra (a továbbiakban: bizottság) ruházza át, mely bizottság döntését az építési hatóság vezetőjének, a Jegyzőnek az előterjesztésére hozza meg.”*

**2. §**

Az Ör. 6. § (1) bekezdése helyébe a következő rendelkezés lép:

*„A parkolóhely létesítés pénzbeli megváltásának összege 2 000 000,- Ft + ÁFA, amely összeg teljes egészében történő megfizetése az építési, fennmaradási engedély jogerőre emelkedésének illetve a bejelentés tudomásulvételének feltétele.”*

**3. §**

(1) Az Ör. 2. melléklete helyébe jelen rendelet 1. számú melléklete lép.

(2) Az Ör. 3. melléklete helyébe jelen rendelet 2. számú melléklete lép.

(3) Az Ör. 4. melléklete helyébe jelen rendelet 3. számú melléklete lép.

(4) Az Ör. 5. melléklete helyébe jelen rendelet 4. számú melléklete lép.

**4. §**

Jelen rendelet 2017. december 1-jén lép hatályba.

**Dr. Gotthard Gábor Vattamány Zsolt**

**jegyző polgármester**

**INDOKOLÁS**

**Általános indokolás**

A hatáskör szabályozása és gazdasági környezet változásai miatt vált szükségessé a rendelet módosítása.

**Részletes indokolás**

**1. §**

Felhatalmazó rendelkezésként lett beiktatva a (3) bekezdés az érintett §-ba.

**2. §**

Az infláció indokolja a parkolóhely létesítés pénzbeli megváltása összegének megemelését.

**3. §**

A mellékletekben is pontosítani szükséges a megfogalmazást.

**4. §**

A rendelet hatályba lépésének időpontjáról rendelkezik.